b'\n_START_ARTICLE_\nCharles Piroth\n_START_SECTION_\n\xc5\xbdivljenjepis\n_START_PARAGRAPH_\nPodpolkovnik Piroth je najbolj znan kot namestnik poveljnika in artilerijski poveljnik francoske garnizije pri Dien Bien Phuju, ki je bil tako zaverovan v mo\xc4\x8d svojih topov in havbic, da je ob pripravah za ustanovitev garnizije izjavil, da v primeru vietnamskega napada nobeno njihovo artilerijsko oro\xc5\xbeje ne bo ustrelilo trikrat, saj jih bo prej on uni\xc4\x8dil._NEWLINE_Ko se je za\xc4\x8dela bitka za Dien Bien Phu, je Piroth kmalu ugotovil svojo zmoto, kar ga je tako potrlo, da je naredil samomor (\xc5\xa1el je v bunker, aktiviral ro\xc4\x8dno bombo in legel nanjo). Poveljnik garnizije general Christian de Castries je smatral, da bo njegova smrt prizadela moralo, zato je ukazal v tajnosti zakopati njegovo truplo v bunker in nato poslal sporo\xc4\x8dilo, da je Piroth izginil.'